Charlies nattasyl

Charlies nattasyl (britisk tittel: ) er en britisk dramafilm fra 1941 regissert av John Baxter. Filmen var Baxters nyinnspilling av hans egen film, Doss House, fra 1932. Barbara K. Emary og Geoffrey Orme skrev manuset, som var basert på en historie av Herbert Ayres (som C.G.H. Ayres). 

I rollene ses blant andre Geoffrey Hibbert, Harry Welchman og Greta Gynt. Hun framfører blant annet en energisk Carmen Miranda-parodi.

Pianisten Mark Hambourg opptrer i en mindre rolle.

 Handling 

Da Peter Hendersons foreldre omkom i en båtulykke, ble han satt til å lede familiefirmaet, bare 18 år gammel. Styreleder Cartwright ønsker at firmaet skal sanere en bygning. Peter og en kamerat begir seg til bygningen inkognito for å se hva som holder til der. Det viser seg å være Charlies nattasyl, som frekventeres av godt voksne herrer fra arbeiderklassen (og noen godhjertede kriminelle). Peter vil ikke rive bygningen, men det viser seg at faren hadde underskrevet rivningsordren før han døde. Da er det ingenting han kan gjøre.

«Inky», én av nattasylets gjester, har en datter med navn Sylvia Meadows. Hun er sanger og danser. Sylvia er kjæreste med cricketstjernen Stuart Gordon. Hun vil ikke gifte seg med ham, fordi hun ikke vil bringe ham vanære ved at han får en svigerfar som har sittet inne for forfalskning og utpresning. «Inky» begår selvmord. Han etterlater seg et brev der det står at Cartwright hadde gitt ham i oppdrag å forfalske direktør Hendersons underskrift.Handlingsreferat basert på gjennomsyn av filmen 28. oktober 2017

 Rolleliste 
Geoffrey Hibbert - Peter Henderson
Harry Welchman - «Lincoln's Inn» 
Greta Gynt - Sylvia Meadows
Joyce Howard - Mary Weatherby
Edward Rigby - «Tich»
George Carney - Charlie
Bransby Williams - Ben
Eliot Makeham - John «Inky» Meadows
Mark Hambourg - «Chopin», pianist
Raymond Lovell - Cartwright
John Longden - Stuart Gordon
Bernard Miles - Perkins, servitør 
Wally Patch - «Nobby» Clark
Paul Martin - Chris
Edgar Driver - «Oily»
Jerry Verno - Johnson, kontorbud
Scott Sanders - Pat
Charles Carson - Haywood, butler
Ben Williams - Arbeidsmann som ser på cricketkampen på middagstid
John Slater - Joe
Bill Frazer - Harris
John Turnbull - Far, tilskuer på cricketkamp
Marian Spencer - Mor, tilskuer på cricketkamp
Grant Tyler - Sønn, tilskuer på cricketkamp
Dennis Wyndham - Dørvakt
Ian Maclaren - Munnspiller (kreditert som Sydney Shaw)
Hector Abbas - Utlending

 Referanser 

 Eksterne lenker 


Kategori:Britiske dramafilmer
Kategori:Filmer fra 1941